Sofia Jannok

Brita Maret Sofia Jannok (født 15. september 1982 i Arvidsjaur kommune i Norrbottens län) er en svensk-samisk artist, sanger, låtskriver, reineier, skuespiller og radioprogramleder. Hun synger vanligvis på nordsamisk og joiker. 

Siden 2011 har Sofia Jannok vært bosatt dels i Umeå og dels i Rävudden, der hun hører til Luokta-Mávas Sameby. Jannoks popmusikk er en blanding av ulike musikkstiler, som visesang, jazz og joik. Hun synger som regel på nordsamisk, men skriver også sanger på både svensk og engelsk.

Musikalsk virke 
Sofia Jannok har stått på scenen som vokalist siden hun var elleve år gammel.

Hun har i mange år samarbeidet med Anna Kärrstedt som duoen Sofia och Anna. I 1994 vant duoen svensk TV 3s talentkonkurranse Juniorchansen. I 2001 vant de Sámi Grand Prix i Kautokeino. Opp gjennom karrieren har hun, ifølge Jannok selv, hatt norsk-samiske Mari Boine som sin mentor.

Sammen med Mariela Idivuoma var hun programleder under musikkfestivalen Liet-Lávlut 2006. I 2007 ga hun ut sin første CD som soloartist, med tittelen Ceascat.

Som pauseinnslag i finalen i den svenske Melodifestivalen i 2009 fremførte Jannok sangen Waterloo på samisk (på samisk har sangen fått tittelen Čáhcceloo). Den 30. juni 2009 var hun en av «Sommarpratarne» i Sveriges Radio P1, som innebar at hun valgte ut musikk og kåserte i et helt program. Dagen etter, den 1. juli 2009, opptrådte hun i SVTs TV-program fra Skansen i Stockholm i anledning at Sverige tok over formannskapet i EU. Ved åpningen av Riksdagen (på svensk: «Riksmötets åpning») i Riksdagshuset i Stockholm den 15. september 2009 framførte hun sangen Samelands vidder.

Jannok ledet programserien "Mailbmi – små folk stor musik i Sveriges Radio P2". Den 23–30 mai 2010 opptrådte Jannok i Kina på barer och klubbar, blant annet i Shanghai og Peking. 4–5 juni 2010 deltok Jannok i Talvatisfestivalen i Jokkmokk.

Sofia Jannok har (per 2021) blitt nominert to ganger til den svenske musikkprisen Grammis.

Aktivisme 
Som offentlig person har Jannok flere ganger i sosiale medier tatt standpunkt mot gruvenæringens etablering i Sameland, samt arbeidet for miljøsaken i ulike sammenhenger. Hun deltok på klimakonferansen COP 21 i Paris 2015, både som offisiell deltaker og som demonstrant.

Under innvielsen av kulturhovedstadsåret i Umeå 2014 gjennomførte Jannok en antirasistisk appell sammen med Cleo og Kristin Amparo før de fremførte låten «Faller en, faller alla». Som en del av sceneuttrykket hadde de med seg antifascistiske aktivister med budskapet «Free Joel» som sikter til en person som ble arrestert og dømt for drapsforsøk og voldelige opptøyer i anledning antirasistiske demonstrasjoner i Kärrtorp i 2013.

Skuespiller 
Sofia Jannok har medvirket i flere film- og TV-produksjoner. Hun spilte rollen som Risten Labba i den norske spillefilmen Ellos eatnu – La elva leve, som hadde premiere i 2023.

Priser og utmerkelser (utvalg)
2006 – Norrbottens läns landstings Rubus arcticus
2006 – Gevalias musikpris
2007 – Prins Eugens Kulturpris
2008 – SKAP-stipendium
 2017 – Ulla Billquist-stipendiet
 2019 – Stipendiat Stiftelsen Visans Vänners Stipendiefond
 2020 – Evert Taube-stipendiet
 2021 – utnevnt til æresdoktor ved Luleå tekniska universitet

Diskografi

Album 
 2000: Dál Juovlla Čuovggaid Cahkkehit (Anna Kärrstedt, Åsa Blind, Sofia Jannok)
 2007: White = Ceaskat
 2009: Áššogáttis''
 2013: ÁHPI (Wide as Oceans) 
 2016: ORDA - This Is My Land
 2021: Lávv U

EP 
 2020: Vacker Dálvi (Anna Kärrstedt & Sofia Jannok)

Singler 
 2000: «Du Čalmmit» (norsk oversettelse: Dine øyne) / «Rievssat» (norsk oversettelse: Hvit rype) – Anna Kärrstedt & Sofia Jannok
 2008: «Áššogáttis» (norsk oversettelse: Ved glørne) / «Golle Máze» (norsk oversettelse: Gyldne Masi)

Referanser

Eksterne lenker 
 
 
 
 

Svenske sangere
Personer fra Gällivare
Samiske musikere
Vinnere av Sámi Grand Prix
Vinnere av Áillohaš musikkpris